Lav et referat af nedenstående tekst:

Tekst:
De kommende dages handlinger kan give et fingerpeg om i hvilket omfang, der er realiteter bag ordene. Den socialdemokratiske byrådsgruppe i Aalborg var stort set delt midtover i holdningen til, hvem den ny spidskandidat skulle være. Nu skal gruppen, med kommende borgmester Lasse Frimand Jensen for bordenden, sætte sit nye hold. Byrådsgruppen samles onsdag aften til en første drøftelse. Valg af ny gruppeformand få signalværdi Først og fremmest skal Lasse Frimand Jensens nuværende post som gruppeformand besættes. Den, der vælges til denne post, får en helt central rolle i at samle S-politikerne. Ideelt set skal gruppeformanden være en kollega, alle har tillid til. For den ny borgmester kan der også ligge et signal, en udstrakt hånd, i at hente gruppeformanden blandt de byrådsmedlemmer, der støttede Flemming Møller Mortensen. Kunne en Søren Kusk - der før som fodboldtræner har prøvet at få et hold til at spille sammen - være kandidat? Ligger lige til højrebenet En ny konstituering kan være mere omfattende, eller den kan indskrænke sig til alene at handle om de poster, som henholdsvis Thomas Kastrup-Larsen og Lasse Frimand Jensen hidtil har bestridt. I byrådsgruppen erstattes Thomas Kastrup-Larsen af førstesuppleanten, Michael Mansdotter, og det ville - hvis kabalen ikke skal være for omfattende - ligge lige til højrebenet, at han som nyt byrådsmedlem erstatter Lasse Frimand Jensen som medlem af senior- og omsorgsudvalget.

Referat:
Der blev i kølvandet på valget af Aalborgs nye borgmester tirsdag aften sagt mange og forsonende ord om, at nu står alle i partiet og byrådsgruppen sammen.